Dié Bok-groep nie te sleg | Nuus24
Dié Bok-groep nie te sleg
Oor die afgelope paar weke is ek soms lelik oor die kole gehaal omdat ek gewaag het om die WP-rugbyspan 'n kans te gee om die Curriebeker te wen. Ek is nou nie die "I told you so"-soort nie, maar ek dink dis duidelik dat ek miskien wel 'n ding of twee weet. Dis egter nie waaroor dié week se rubriek gaan nie. Ek wil graag vorentoe kyk na die Springbokke se strawwe Europese toer, wat later vandeesmaand begin. Ek moet sê vir die eerste keer dié jaar was ek redelik gelukkig met Heyneke Meyer se Bok-groep. As 'n mens net kyk na die lang beseringlys en die spelers wat nie vir die toer oorweeg kon word nie, moet 'n mens vir Meyer krediet gee vir die groep wat hy saamgestel het. Zane Kirchner se insluiting laat my egter steeds behoorlik kop krap!Een speler wat my in die Curriebeker-uitspeelwedstryde beïndruk het was Pat Lambie. Hy het vanjaar bitter min speelkans in die Groen en Goud gekry en het self gesê dat dit vir hom onsettend frustrerend was, maar hy het die meerderheid van sy praatwerk op die speelveld gedoen en het aan Meyer bewys presies wat in hom steek. Of hy nou speelkans teen Ierland, Skotland en Engeland sal kry is 'n ander storie. Morné Steyn is deel van die groep en daar is 'n goeie kans dat hy weer die eerste-keuse-losskakel sal wees, grotendeels vir sy ervaring in die Europese toestande. Terselfdetyd dink ek dit sal dwaas van Meyer wees om nie vir Lambie minstens teen Skotland op losskakel in te span nie. Hy kan vir die twee "grotes" teen Ierland en Engeland van die reserwebank af speel, indien moontlik ook op 10. Met die oog op die volgende wêreldbeker, sal dit sin maak om vir Lambie as 'n losskakel te brei. Meyer (of wie ookal dan die afrigter is) sal dan goed tussen hom en Johan Goosen kan afwissel. Dit sal ook interessant wees om te sien wat Meyer se besluit op senter gaan wees. Jaco Taute het die afgelope paar toetse in die nommer-13-trui begin, maar Juan de Jongh se vertonings in die die laaste paar rondes van die Curriebeker het beslis bewys dat hy ernstig oorweeg behoort te word. Drie toetse wag op die Bokke en kom ons hoop daar is meer antwoorde as vrae aan die einde daarvan. – Morné Esben is 'n nuusleser vir 94.5 Kfm. Jy kan hom hier volg op Twitter.Stuur jou kommentaar aan Morné
Gulde geleentheid vir Bok-groentjies
Morné Esben meen 'n paar nuwelinge in Heyneke Meyer se oefengroep is sterk aanspraakmakers vir 'n plek in die eerste Bokspan van die jaar.
Boere in sop ná hulle stroper vastrek Voormalige Mej. SA in haar huis beroof
Nuutste Morné Esben-kommentaar
Henk Barnard sê...
Vergelyk asseblief die kwaliteit rubrieke in die Afrikaanse weergawe met dié by News24. En kyk dan na die lesertalle tussen die twee verskillende uitgawes. Kyk ook, byvoorbeeld, hoeveel mense met Afrikaanse name neem aktief deel aan die besprekings in die Engelse weergawe - en nie by die Afrikaanse een nie.
Die Afrikaanse rubrieke is pateties verby. Dalk nie hierdie een spesifiek nie - ek mors nie my tyd met sportrubrieke nie. Maar oor die algemeen infantiel, kinderagtig, oningelig, en so meer.
Kry nuwe rubriekskrywers, asseblief! Of kontrakteer met Beeld of Burger om van hulle rubrieke te herplaas.
Ag pleeze man! Hierdie is 'n groot probleem, en laat die aanlyn-koerant Nuus24 soos iets vir 'n hoërskoolgroepie lyk en klink.
Saturday Pretoria - 10:28 AMRoad name: Madiba StreetROAD CLOSED for roadworks from Lilian Ngoyi StreetSaturday North Riding - 10:24 AMRoad name: Witkoppen Road WestboundACCIDENT at North Riding